
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 21 

9 Φεβρουάριου 2009 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

7. Χρήση του όρου «Επιμελητήριο» από την ένωση 

με τίτλο «ΕΛΛΗΝΟΑΛΒΑΝΙΚΟ ΒΙΟΜΗΧΑΝΙΚΟ, ΒΙ¬ 
ΟΤΕΧΝΙΚΟ, ΕΜΠΟΡΙΚΟ ΚΑΙ ΕΠΑΓΓΕΛΜΑΤΙΚΟ ΕΠΙ¬ 
ΜΕΛΗΤΗΡΙΟ» (ΕΑ.Β.Β.Ε.Ε.Ε.). 1 

8. Χρήση του όρου «Επιμελητήριο» από το σωμα¬ 

τείο με τίτλο «ΕΛΛΗΝΟ - ΜΟΛΔΑΒΙΚΟ ΕΜΠΟΡΙ¬ 
ΚΟ ΚΑΙ ΒΙΟΜΗΧΑΝΙΚΟ ΕΠΙΜΕΛΗΤΗΡΙΟ». 2 

9. Μεταβολή του γνωστικού αντικειμένου και μετο- 

νομασία Τμημάτων Τ.Ε.1. 3 

10. Οργάνωση Γραμματείας της Εθνικής Αρχής Ια- 
τρικώς Υποβοηθούμενης Αναπαραγωγής. 4 


11. Μετάταξη Λιμενικού Σταθμού Γαλαξιδίου σε Υπο- 
λιμεναρχείο, καθορισμός της τοπικής αρμοδιότη- 
τος αυτού και της κατηγορίας συνθέσεως του 
προσωπικού του. Επανακαθορισμός των ορίων 
της τοπικής αρμοδιότητας του Υπολιμεναρχεί- 
ου Ιτέας. 5 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 7 
Χρήση του όρου «Επιμελητήριο» από την ένωση με 
τίτλο «ΕΛΛΗΝΟΑΛΒΑΝΙΚΟ ΒΙΟΜΗΧΑΝΙΚΟ, ΒΙΟΤΕΧΝΙ¬ 
ΚΟ, ΕΜΠΟΡΙΚΟ ΚΑΙ ΕΠΑΓΓΕΛΜΑΤΙΚΟ ΕΠΙΜΕΛΗΤΗ¬ 
ΡΙΟ» (ΕΑ.Β.Β.Ε.Ε.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 παραγ.3 του ν. 2081/1992 
(154 Α'), όπως αντικαταστάθηκε με το άρθρο 25 παραγ.3 
του ν. 3419/2005 «Γενικό Εμπορικό Μητρώο (Γ.Ε.ΜΗ.) και 
εκσυγχρονισμός της Επιμελητηριακής Νομοθεσίας» 
(297 Α'). 

2. Το άρθρο 90 του Κώδικα της Νομοθεσίας για την 
Κυβέρνηση και τα Κυβερνητικά Όργανα που κωδικοποι- 
ήθηκε με το άρθρο πρώτο του π.δ. 63/2005 (98Α'). 


3. Την υπ’ αριθμ. Δ15/Α/Φ.19/Δ15/Α/Φ19/1189/21.1.2009 
απόφαση Ανάθεσης αρμοδιοτήτων στους Υφυπουργούς 
Ανάπτυξης Γεώργιο Βλάχο και Ιωάννη Μπούγα (Β91). 

4. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού από την εφαρμογή των 
διατάξεων του παρόντος διατάγματος. 

5. Την υπ’ αριθμ. 255/2008 γνωμοδότηση του Συμβου¬ 
λίου της Επικράτειας. 

Με πρόταση του Υφυπουργού Ανάπτυξης, αποφασί¬ 
ζουμε: 

Άρθρο μόνο 

Επιτρέπεται η χρήση του όρου «Επιμελητήριο» από 
την ένωση με τίτλο «ΕΛΛΗΝΟΑΛΒΑΝΙΚΟ ΒΙΟΜΗΧΑΝΙΚΟ, 
ΒΙΟΤΕΧΝΙΚΟ, ΕΜΠΟΡΙΚΟ ΚΑΙ ΕΠΑΓΓΕΛΜΑΤΙΚΟ ΕΠΙΜΕ¬ 
ΛΗΤΗΡΙΟ» (ΕΑ.Β.Β.Ε.Ε.Ε.) 

Στον Υφυπουργό Ανάπτυξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 28 Ιανουάριου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΓΕΩΡΓΙΟΣ ΒΛΑΧΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 8 
Χρήση του όρου «Επιμελητήριο» από το σωματείο με 
τίτλο «ΕΛΛΗΝΟ - ΜΟΛΔΑΒΙΚΟ ΕΜΠΟΡΙΚΟ ΚΑΙ ΒΙΟ¬ 
ΜΗΧΑΝΙΚΟ ΕΠΙΜΕΛΗΤΗΡΙΟ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 παραγ.3 του ν. 2081/1992 
(ΦΕΚ Α'154), όπως αντικαταστάθηκε με το άρθρο 25 
παραγ.3 του ν. 3419/2005 «Γενικό Εμπορικό Μητρώο 
(Γ.Ε.ΜΗ.) και εκσυγχρονισμός της Επιμελητηριακής Νο¬ 
μοθεσίας» (Α'297). 

2. Το άρθρο 90 του Κώδικα της Νομοθεσίας για την 
Κυβέρνηση και τα Κυβερνητικά Όργανα που κωδικοποι- 
ήθηκε με το άρθρο πρώτο του π.δ. 63/2005 (Α'98). 

3. Την υπ’ αριθμ. Δ15/Α/Φ19/Δ15/Α/Φ19/1189/21.1.2009 από¬ 
φαση Ανάθεσης αρμοδιοτήτων στους Υφυπουργούς Ανά¬ 
πτυξης Γεώργιου Βλάχου και. Ιωάννη Μπούγα (Β91). 

4. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού από την εφαρμογή των 
διατάξεων του παρόντος διατάγματος. 

5. Την υπ’ αριθμ. 256/2008 γνωμοδότηση του Συμβου¬ 
λίου της Επικράτειας. 

Με πρόταση του Υφυπουργού Ανάπτυξης, αποφασί¬ 
ζουμε: 

Αρθρο μόνο 

Επιτρέπεται η χρήση του όρου «Επιμελητήριο» από το 
σωματείο με τίτλο «ΕΛΛΗΝΟ-ΜΟΛΔΑΒΙΚΟ ΕΜΠΟΡΙΚΟ 
ΚΑΙ ΒΙΟΜΗΧΑΝΙΚΟ ΕΠΙΜΕΛΗΤΗΡΙΟ». 

Στον Υφυπουργό Ανάπτυξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 28 Ιανουάριου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΓΕΩΡΓΙΟΣ ΒΛΑΧΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 9 

Μεταβολή του γνωστικού αντικειμένου και μετονομα- 
σία Τμημάτων Τ.Ε.Ι. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α. Του άρθρου 4 παρ. 2 του ν. 1404/1983 (Φ.Ε.Κ. Α' 173), 
όπως αντικαταστάθηκε με την περ. α της παρ.1 του άρ¬ 
θρου 3 του ν. 3027/2002 (Φ.Ε.Κ. Α' 152), και συμπληρώθηκε 
με το άρθρο 9 παρ. 4 του ν. 3549/2007 (Φ.Ε.Κ. Α' 69), καθώς 
και του άρθρου 71 παρ. 7 του ν. 1566/1985 (Φ.Ε.Κ. Α' 167). 

β. Του άρθρου 25 παρ.1 εδ α του ν. 1404/1983 (Φ.Ε.Κ. 
Α'173), όπως τροποποιήθηκε με την περ. β της παρ. 12 
του άρθρου 5 του ν. 2916/2001 (Φ.Ε.Κ. Α'114) και αντικατα- 
στάθηκε με το άρθρο 1 του ν. 3404/2005(Φ.Ε.Κ. Α'260). 

γ. Του άρθρου 3 παρ. 1 εδ. γ του ν. 3027/2002 (Φ.Ε.Κ. 
Α' 152). 

δ. Του άρθρου 15 παρ. 2 εδ. α, β, και θ του ν. 2817/2000 
(Φ.Ε.Κ. Α' 78) και του άρθρου 13 παρ. 49 του ν. 3149/2003 
(Φ.Ε.Κ. Α' 141). 

ε. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (Φ.Ε.Κ. Α' 98). 

στ. Των Προεδρικών Διαταγμάτων (π.δ. ) 147/1998 
(Φ.Ε.Κ. Α'113), 247/2003 (Φ.Ε.Κ. Α'222), 200/1999 (Φ.Ε.Κ. 
ΑΊ79), 502/1989 (Φ.Ε.Κ. Α'215), 561/1985 (Φ.Ε.Κ. Α'199), 
342/1994 (Φ.Ε.Κ. Α'181), 106/2005 (Φ.Ε.Κ. Α'142) και των 
υπ’ αριθμ. Ε5/652/1984 (Φ.Ε.Κ. Β'99), 134147/Ε5/2003 (Φ.Ε.Κ. 
Β'1817) υπουργικών αποφάσεων. 

2) Την υπ’ αριθμ. 1666/ΔΙΟΕ 89/13.01.2009 (Φ.Ε.Κ. Β'40) 
κοινή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

3) Την υπ’ αριθμ. ΣΤ5/5557/19.01.2009(Φ.Ε.Κ. Β'68) κοινή 
απόφαση του Πρωθυπουργού και του Υπουργού Εθνικής 
Παιδείας και θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 


4) Τις γνωμοδοτήσεις του Συμβουλίου Ανώτατης 
Τεχνολογικής Εκπαίδευσης, η οποία ελήφθη στις συ¬ 
νεδριάσεις της 4/20.6.2006, 6/2.2.2007, 8/6.6.2007 και 
9/5.7.2007. 

5) α. Τη γνώμη της Διοικούσας Επιτροπής του Τ.Ε.Ι.: 

- Ιονίων Νήσων, 21/18.7.2006, 30/11.10.2006 και 
16/15.5.2007. 

β. Τη γνώμη των Συνελεύσεων των Τ.Ε.Ι. 

- Ηπείρου, 2/13.12.2005,1/23.5.2007 

- Καλαμάτας, 5/22.11.2006, 2/29.5.2007 

- Κρήτης, 44/28.03.2007, 46/18.6.2007 

- Μεσολογγίου, 2/12.10.2006, 2/14.6.2007 

- Λάρισας, 69/14.5.2007 

- Αλεξάνδρειου Τ.Ε.Ι. Θεσσαλονίκης, 2/2.10.2006, 
2/28.6.2007 

6) Το γεγονός ότι από την εφαρμογή των διατάξεων 
του παρόντος Προεδρικού Διατάγματος δεν προκαλεί- 
ται δαπάνη σε βάρος του Κρατικού Προϋπολογισμού. 

7) Την υπ’ αριθμ. 278/2008 γνωμοδότηση του Συμβου¬ 
λίου της Επικράτειας, με πρόταση των Υφυπουργών 
Οικονομίας και Οικονομικών και Εθνικής Παιδείας και 
Θρησκευμάτων, αποφασίζουμε: 

Αρθρο 1 

1. Μετονομάζονται: 

α. Το Τμήμα Τηλεπληροφορικής και Διοίκησης της 
Σχολής Διοίκησης και Οικονομίας του Τ.Ε.Ι. Ηπείρου, 
που ιδρύθηκε με το π.δ. 147/1998 (Φ.Ε.Κ. Α'113), μετο¬ 
νομάζεται σε Τμήμα Τεχνολογίας Πληροφορικής και 
Τηλεπικοινωνιών. 

Το περιεχόμενο σπουδών του Τμήματος Τεχνολογίας 
Πληροφορικής και Τηλεπικοινωνιών καλύπτει, τα γνωστι¬ 
κά αντικείμενα των Τηλεπικοινωνιών και της Πληροφορι¬ 
κής, με εξειδίκευση στις νέες μεθόδους, τεχνολογίες και 
εφαρμογές στο χώρο των ψηφιακών τηλεπικοινωνιακών 
συστημάτων, της πληροφορικής, των πληροφοριακών 
συστημάτων, των τηλεπικοινωνιακών δικτύων, των συ¬ 
στημάτων και δικτύων ηλεκτρονικών υπολογιστών και 
των πολλών εφαρμογών τους. 

Αποστολή του Τμήματος είναι η παροχή εκπαίδευσης, 
τεχνογνωσίας και εξειδίκευσης υψηλού επιπέδου, καθώς 
και η ανάπτυξη επιστημονικής και τεχνολογικής έρευνας 
σε τομείς του γνωστικού αντικειμένου του Τμήματος, 
με σκοπό τη δημιουργία στελεχών υψηλού ακαδημαϊ¬ 
κού επιπέδου, ικανών να προδιαγράψουν και να οργα¬ 
νώσουν νέες δραστηριότητες, αλλά και να στηρίξουν 
υπάρχουσες παραγωγικές διαδικασίες και έτοιμους να 
αντιμετωπίσουν προβλήματα της παραγωγής. 

Οι πτυχιούχοι του Τμήματος, με την ολοκλήρωση 
των σπουδών τους, αποκτούν τις απαραίτητες εξειδι- 
κευμένες επιστημονικές, τεχνολογικές γνώσεις και δε¬ 
ξιότητες, βάσει των οποίων μπορούν να απασχολούνται 
σε όλους τους τομείς του γνωστικού αντικειμένου του 
Τμήματος, στον ιδιωτικό και δημόσιο τομέα, είτε ως 
αυτοαπασχολούμενοι. 

Τ ο πρόγραμμα σπουδών περιλαμβάνει μαθήματα θε¬ 
ωρητικής κατάρτισης, εργαστηριακές ασκήσεις, σεμινά¬ 
ρια, εκπόνηση ατομικών και ομαδικών εργασιών. 

Στα γνωστικά αντικείμενα του Τμήματος περιλαμβά¬ 
νονται μαθήματα γενικής υποδομής, μαθήματα ειδικής 
υποδομής και μαθήματα ειδικότητας. 

Το τελευταίο εξάμηνο περιλαμβάνει την εκπόνηση 
Πτυχιακής Εργασίας, κατά τη διάρκεια δε αυτού μπο- 

ρεί να πραγματοποιείται και η Πρακτική Ασκηση στο 
επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του σπουδαστή του Τμήματος σε ένα 
σοβαρό επίκαιρο θέμα τεχνολογικής ή εφαρμοσμένης 
έρευνας ή σε αντικείμενο που έχει άμεση σχέση με την 
ειδικότητα των σπουδών. 

Η Πρακτική Ασκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
επιχειρήσεις, υπηρεσίες, και άλλους συνεργαζόμενους 
φορείς, που σχετίζονται με το γνωστικό αντικείμενο 
του Τμήματος. 

β. Το Τμήμα Οικολογίας και Περιβάλλοντος που ιδρύ¬ 
θηκε με το π.δ. 247/2003 (Φ.Ε.Κ. Α'222) στο Παράρτημα 
Ζακύνθου του Τ.Ε.Ι. Πατρών και μεταφέρθηκε με την υπ’ 
αριθμ. 134147/Ε5/2003 (Φ.Ε.Κ.Β' 1817) υπουργική απόφαση 
στο Τ.Ε.Ι. Ιονίων Νήσων, μετονομάζεται σε Τμήμα Τεχνο¬ 
λογίας Περιβάλλοντος και Οικολογίας. 

Τ ο περιεχόμενο σπουδών του Τ μήματος Τ εχνολογίας 
Περιβάλλοντος και Οικολογίας καλύπτει τα γνωστικά 
αντικείμενα των τεχνολογικών διατάξεων, μεθόδων 
και συστημάτων που σκοπό έχουν την πρόληψη και 
αντιμετώπιση περιβαλλοντικών προβλημάτων μέσω της 
μελέτης φυσικών, χημικών και βιολογικών διεργασιών. 
Επίσης, τη μελέτη των σχέσεων των διαφόρων οργα¬ 
νισμών με σκοπό την προστασία και διατήρηση των 
φυσικών-βιολογικών πόρων καθώς και την ορθολογική 
διαχείριση των οικοσυστημάτων. 

Αποστολή του Τ μήματος είναι η ανάπτυξη και μετά¬ 
δοση των γνώσεων στην τεχνολογία και στη διαχείριση 
του περιβάλλοντος με τη διδασκαλία, την εφαρμοσμέ¬ 
νη έρευνα, και τη χορήγηση στους σπουδαστές των 
εφοδίων εκείνων, που τους εξασφαλίζουν την άρτια 
κατάρτιση για την επιστημονική και την επαγγελματι¬ 
κή τους σταδιοδρομία και εξέλιξη, καθιστώντας τους 
ανταγωνιστικούς στην αγορά εργασίας. 

Με την ολοκλήρωση των σπουδών του ο πτυχιούχος 
του Τμήματος αποκτά τις απαραίτητες επιστημονικές 
και τεχνολογικές γνώσεις, ικανότητες και δεξιότητες 
ώστε να μπορεί να απασχοληθεί σε όλους τους τομείς 
του γνωστικού αντικειμένου του Τμήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, συγκεκριμένες 
εφαρμογές και ειδικές ασκήσεις για την εμπέδωση των 
θεωρητικών γνώσεων, ατομικές ή ομαδικές εργασίες, 
σεμινάρια, εργαστήρια, εκπαιδευτικές επισκέψεις και 
ασκήσεις πεδίου. 

Το τελευταίο εξάμηνο περιλαμβάνει την εκπόνηση 
Πτυχιακής Εργασίας, κατά τη διάρκεια δε αυτού μπο¬ 
ρεί να πραγματοποιείται και η Πρακτική Ασκηση στο 
επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του σπουδαστή του Τμήματος σε ένα 
σοβαρό επίκαιρο θέμα τεχνολογικής ή εφαρμοσμένης 
έρευνας ή σε αντικείμενο που έχει άμεση σχέση με την 
ειδικότητα των σπουδών. 

Η Πρακτική Ασκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
επιχειρήσεις, υπηρεσίες, και άλλους συνεργαζόμενους 
φορείς, που σχετίζονται με το γνωστικό αντικείμενο 
του Τ μήματος. 

γ. Το Τμήμα Βιολογικής Γεωργίας, που ιδρύθηκε με το 
π.δ. 200/1999 (Φ.Ε.Κ. ΑΊ79) στο Παράρτημα Αργοστολιού 


του Τ.Ε.Ι. Ηπείρου και μεταφέρθηκε με την υπ’ αριθμ. 
134147/Ε5/2003 (Φ.Ε.Κ. Β' 1817) υπουργική απόφαση στο 
Τ.Ε.Ι. Ιονίων Νήσων, μετονομάζεται σε Τμήμα Τεχνολο¬ 
γίας Βιολογικής Γεωργίας και Τροφίμων. 

Το περιεχόμενο σπουδών του Τμήματος Τεχνολογίας 
Βιολογικής Γ εωργίας και Τροφίμων καλύπτει τα γνωστι¬ 
κά αντικείμενα της καλλιέργειας φυτών και εκτροφής 
ζώων με μεθόδους φιλικές προς το περιβάλλον και σύμ¬ 
φωνα με τις αρχές της βιολογικής γεωργίας καθώς και 
των τεχνικών βελτίωσης της παραγωγής, επεξεργασίας, 
μεταποίησης, ελέγχου, πιστοποίησης και διανομής των 
τροφίμων, σε συμμόρφωση με την κείμενη εθνική και 
κοινοτική νομοθεσία. 

Αποστολή του Τμήματος είναι να προάγει την ανά¬ 
πτυξη και τη μετάδοση γνώσεων στην παραγωγή και 
διαχείριση βιολογικά παραγόμενων προϊόντων και στην 
τεχνολογία τροφίμων βιολογικής παραγωγής με τη δι¬ 
δασκαλία και την εφαρμοσμένη έρευνα. 

Οι πτυχιούχοι του Τμήματος, με την ολοκλήρωση των 
σπουδών τους, αποκτούν την κατάλληλη επιστημονική 
και τεχνολογική παιδεία, η οποία ανταποκρίνεται στις 
απαιτήσεις των καιρών και της σύγχρονης τεχνολογί¬ 
ας, ώστε να μπορούν να απασχοληθούν σε όλους τους 
τομείς του γνωστικού αντικειμένου της ειδικότητάς 
τους. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, συγκεκριμένες 
εφαρμογές και ειδικές ασκήσεις για την εμπέδωση των 
θεωρητικών γνώσεων, ατομικές ή ομαδικές εργασίες, 
σεμινάρια, εργαστήρια, εκπαιδευτικές επισκέψεις και 
ασκήσεις πεδίου. 

Το τελευταίο εξάμηνο περιλαμβάνει την εκπόνηση 
Πτυχιακής Εργασίας, κατά τη διάρκεια δε αυτού μπο¬ 
ρεί να πραγματοποιείται και η Πρακτική Ασκηση στο 
επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του σπουδαστή του Τμήματος σε ένα 
σοβαρό επίκαιρο θέμα τεχνολογικής ή εφαρμοσμένης 
έρευνας ή σε αντικείμενο που έχει άμεση σχέση με την 
ειδικότητα των σπουδών. 

Η Πρακτική Ασκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
επιχειρήσεις, υπηρεσίες, και άλλους συνεργαζόμενους 
φορείς, που σχετίζονται με το γνωστικό αντικείμενο 
του Τ μήματος. 

δ. Το Τμήμα Τεχνολογίας Γεωργικών Προϊόντων της 
Σχολής Τεχνολογίας Γεωπονίας του Τ.Ε.Ι. Καλαμάτας, 
που ιδρύθηκε με το π.δ. 200/1999 (Φ.Ε.Κ. Α'179), μετονο¬ 
μάζεται σε Τμήμα Τεχνολογίας Τροφίμων. 

Το περιεχόμενο σπουδών του Τμήματος Τεχνολογί¬ 
ας Τροφίμων καλύπτει τους τομείς του ελέγχου, της 
παραγωγής, της επεξεργασίας, της συσκευασίας, της 
αποθήκευσης και της διανομής των τροφίμων όσο και 
της εκμετάλλευσης και της αξιοποίησης των αποβλήτων 
των βιομηχανικών τροφίμων αλλά και της περιβαλλο¬ 
ντικής διαχείρισής τους. 

Αποστολή του Τμήματος είναι η δημιουργία νέων 
στελεχών, κατάλληλα εκπαιδευμένων στα σύγχρονα 
αντικείμενα της επιστήμης και της τεχνολογίας, προ- 
κειμένου να μπορούν να ανταπεξέλθουν στις νέες προ¬ 
κλήσεις της εποχής. 

Ο πτυχιούχος του Τμήματος διαθέτει όλες τις απα¬ 
ραίτητες επιστημονικές και τεχνολογικές γνώσεις και 

ικανότητες ώστε να είναι σε θέση να δραστηριοποιηθεί 
επαγγελματικά σε όλους τους τομείς του γνωστικού 
αντικειμένου του Τμήματος. 

Οι σπουδαστές του Τμήματος διδάσκονται μαθήμα¬ 
τα γενικής υποδομής που αποσκοπούν στην απόκτηση 
βασικών γνώσεων για την κατανόηση του γνωστικού 
αντικειμένου του Τμήματος, μαθήματα ειδικής υποδο¬ 
μής τα οποία αποτελούν τη βάση της επιστήμης και 
της τεχνολογίας στα τρόφιμα, μαθήματα ειδικότητας 
και μαθήματα διοίκησης, οικονομίας, νομοθεσίας και 
ανθρωπιστικών σπουδών. 

Στο τελευταίο εξάμηνο σπουδών εκπονείται η Πτυχια¬ 
κή Εργασία κατά τη διάρκεια δε αυτού μπορεί να πραγ¬ 
ματοποιείται και η Πρακτική Άσκηση στο επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του σπουδαστή του Τμήματος σε ένα 
σοβαρό επίκαιρο θέμα τεχνολογικής ή εφαρμοσμένης 
έρευνας ή σε αντικείμενο που έχει άμεση σχέση με την 
ειδικότητα των σπουδών. 

Η Πρακτική Άσκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες και άλλους συνεργαζόμενους φορείς, που σχετίζο¬ 
νται με το γνωστικό αντικείμενο του Τμήματος. 

ε. Το Τμήμα Θερμοκηπιακών Καλλιεργειών και Ανθο¬ 
κομίας της Σχολής Τεχνολογίας Γεωπονίας του Τ.Ε.Ι. 
Καλαμάτας, που ιδρύθηκε με το π.δ. 502/1989 (Φ.Ε.Κ. 
Α'215), μετονομάζεται σε Τμήμα Βιολογικών Θερμοκη- 
πιακών Καλλιεργειών και Ανθοκομίας. 

Το περιεχόμενο σπουδών του Τμήματος Βιολογικών 
Θερμοκηπιακών Καλλιεργειών και Ανθοκομίας καλύ¬ 
πτει το πεδίο εφαρμογής αρχών εκ των βιολογικών, 
φυσικών, τεχνικών και οικονομικών επιστημών για τη 
βιολογική και ολοκληρωμένη παραγωγή και διαχείριση 
των γεωργικών προϊόντων με έμφαση στα Ανθοκομικά 
και τα Οπωροκηπευτικά. 

Οι σπουδές στο Τμήμα καλύπτουν την ανάπτυξη και 
τις εφαρμογές της γεωπονικής επιστήμης και τεχνολο¬ 
γίας στη παραγωγή βιολογικών και συμβατικών ανθο¬ 
κομικών και οπωροκηπευτικών προϊόντων. 

Το Τμήμα έχει ως αποστολή την ανάπτυξη και μετάδο¬ 
ση επιστημονικών και τεχνολογικών γνώσεων, σχετικών 
με την παραγωγή φυτικών προϊόντων από καλλιέργειες 
βιολογικής και ολοκληρωμένης διαχείρισης, μέσω της 
διδασκαλίας και της εφαρμοσμένης έρευνας, με στόχο 
την επιστημονική και επαγγελματική κατάρτιση των 
σπουδαστών στο γνωστικό αντικείμενο του Τμήματος. 

Οι πτυχιούχοι του Τμήματος, με την ολοκλήρωση των 
σπουδών τους, αποκτούν τις απαραίτητες επιστημονικές 
και τεχνολογικές γνώσεις, ικανότητες και δεξιότητες, 
ώστε να μπορούν να απασχολούνται σε όλους τους το¬ 
μείς του γνωστικού αντικειμένου του Τμήματος, είτε ως 
στελέχη επιχειρήσεων είτε ως αυτοαπασχολούμενοι. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, εργαστηριακές 
ασκήσεις, σεμινάρια και επισκέψεις σε χώρους παρα¬ 
γωγής. 

Στο πρόγραμμα σπουδών του Τμήματος περιλαμβά¬ 
νονται μαθήματα γενικής υποδομής που αποσκοπούν 
στην απόκτηση των βασικών γνώσεων για την κατανόη¬ 
ση του γνωστικού αντικειμένου του Τμήματος, μαθήματα 
ειδικής υποδομής τα οποία αποτελούν τη βάση της 
ανάπτυξης και εφαρμογής της Γεωπονικής επιστήμης 


και τεχνολογίας, μαθήματα ειδικότητας και μαθήματα 
διοίκησης, οικονομίας, νομοθεσίας και ανθρωπιστικών 
σπουδών. 

Το τελευταίο εξάμηνο περιλαμβάνει την εκπόνηση 
Πτυχιακής Εργασίας, κατά τη διάρκεια δε αυτού μπο¬ 
ρεί να πραγματοποιείται και η Πρακτική Άσκηση στο 
επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του σπουδαστή του Τμήματος σε ένα 
σοβαρό επίκαιρο θέμα τεχνολογικής ή εφαρμοσμένης 
έρευνας ή σε αντικείμενο που έχει άμεση σχέση με την 
ειδικότητα των σπουδών. 

Η Πρακτική Ασκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
επιχειρήσεις, υπηρεσίες, και άλλους συνεργαζόμενους 
φορείς, που σχετίζονται με το γνωστικό αντικείμενο 
του Τ μήματος. 

στ. Το Τμήμα θερμοκηπιακών Καλλιεργειών και Αν¬ 
θοκομίας της Σχολής Τεχνολογίας Γεωπονίας του Τ.Ε.Ι. 
Κρήτης, που ιδρύθηκε με το π.δ. 561/1985(Φ.Ε.Κ. ΑΊ99), 
μετονομάζεται σε Τμήμα Βιολογικών θερμοκηπιακών 
Καλλιεργειών και Ανθοκομίας. 

Οι σπουδές στο Τμήμα καλύπτουν τις εφαρμογές της 
Γεωπονικής Επιστήμης και Τεχνολογίας στους ακόλου¬ 
θους τομείς: 

Φυτική Παραγωγή με χρήση Νέων Τεχνολογιών, με 
έμφαση στη Λαχανοκομία και την Ανθοκομία, σε δυνα¬ 
μικές υπαίθριες και υπό κάλυψη καλλιέργειες. 

Εποπτευόμενα και πιστοποιούμενα Καλλιεργητικά 
Συστήματα, όπως Ολοκληρωμένη Διαχείριση Καλλιερ¬ 
γειών και Βιολογική Γεωργία. 

Διαχείριση Γεωργικών Οικοσυστημάτων και Φυσικού 
Περιβάλλοντος, καθώς και Αρχιτεκτονική Τοπίου, με 
βάση την ασφάλεια εργαζομένων και καταναλωτών και 
την προστασία του περιβάλλοντος. 

Αειφόρος ανάπτυξη αγροτικών περιοχών. 

Το Τμήμα έχει ως αποστολή τη μετάδοση και την πα¬ 
ραγωγή γνώσεων στη Γεωπονική Επιστήμη και τις Νέες 
Τεχνολογίες στα γνωστικά του αντικείμενα, μέσω της 
εκπαίδευσης και της έρευνας, δίδοντας στους σπουδα¬ 
στές άρτια επιστημονική κατάρτιση και τα απαραίτητα 
εφόδια για επιτυχή επιστημονική και επαγγελματική 
σταδιοδρομία. 

Με την ολοκλήρωση των σπουδών του, ο απόφοιτος 
του Τ μήματος διαθέτει τις απαραίτητες επιστημονικές και 
τεχνολογικές γνώσεις και δεξιότητες, ώστε να μπορεί να 
δραστηριοποιηθεί επαγγελματικά σε όλους τους τομείς 
του γνωστικού αντικειμένου του Τ μήματος, στον ιδιωτικό 
και δημόσιο τομέα, είτε ως αυτοαπασχολούμενος. 

Οι σπουδές περιλαμβάνουν θεωρητική διδασκαλία, 
ασκήσεις στο εργαστήριο, στο θερμοκήπιο και στον 
αγρό, συμμετοχικά σεμινάρια, μελέτες περιπτώσεων και 
εκπόνηση εργασιών, καθώς και εκπαιδευτικές επισκέ¬ 
ψεις σε χώρους άσκησης του επαγγέλματος. 

Για τη λήψη του πτυχίου ο σπουδαστής παρακολουθεί 
επιτυχώς μαθήματα Γενικής Υποδομής, Ειδικής Υπο¬ 
δομής, Ειδικότητας καθώς και Διοίκησης, Οικονομίας, 
Νομοθεσίας και Ανθρωπιστικών Σπουδών. 

Τα μαθήματα διακρίνονται σε υποχρεωτικά για όλους 
τους σπουδαστές του Τ μήματος, κατ’ επιλογήν υποχρε¬ 
ωτικά και προαιρετικά. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας, κατά τη διάρκεια δε αυτού μπορεί να 
πραγματοποιείται και η Πρακτική Ασκηση. 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε ένα επί¬ 
καιρο θέμα έρευνας ή σε αντικείμενο εφαρμογής των 
σπουδών. 

Η Πρακτική Άσκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες, και άλλους συνεργαζόμενους φορείς, που σχετί¬ 
ζονται με το γνωστικό αντικείμενο του Τμήματος. 

ζ. Το Τμήμα Γεωργικών Μηχανών και Αρδεύσεων της 
Σχολής Τεχνολογίας Γεωπονίας του Τ.Ε.Ι. Μεσολογγί¬ 
ου, που ιδρύθηκε με το π.δ. 342/1994 (Φ.Ε.Κ. Α' 181) και 
μετονομάστηκε σε Τμήμα Γεωργικής Μηχανολογίας 
και Υδάτινων Πόρων με το π.δ. 106/2005 (Φ.Ε.Κ. ΑΊ42), 
μετονομάζεται εκ νέου σε Τμήμα Μηχανολογίας και 
Υδάτινων Πόρων. 

Το γνωστικό αντικείμενο του Τμήματος Μηχανολογί- 
ας και Υδάτινων Πόρων καλύπτει το πεδίο εφαρμογής 
αρχών εκ των μηχανολογικών επιστημών για το σχεδι- 
ασμό-μελέτη και κατασκευή, την επιλογή και χρήση μη¬ 
χανών και μηχανολογικών διατάξεων και το σχεδίασμά 
και εφαρμογή τεχνικών αρδεύσεων και υδρεύσεων, με 
σκοπό ί) την υποστήριξη της φυτικής-ζωικής παραγωγής 
και αστικών αναγκών και ϋ) την υποστήριξη της διαχεί¬ 
ρισης και επεξεργασίας των προϊόντων στη βιοτεχνία 
και βιομηχανία. 

Το Τμήμα έχει ως αποστολή να προάγει την ανάπτυξη 
και τη μετάδοση των γνώσεων στη Μηχανολογία και 
Τεχνολογία υδάτινων πόρων με τη διδασκαλία και την 
έρευνα και να παρέχει στους σπουδαστές τα απαραίτη¬ 
τα εφόδια, τα οποία εξασφαλίζουν την άρτια επιστημο¬ 
νική και τεχνολογική κατάρτιση για την επαγγελματική 
τους εξέλιξη και σταδιοδρομία. 

Μετά την ολοκλήρωση των σπουδών τους, οι πτυχι- 
ούχοι του Τμήματος αποκτούν τις απαραίτητες γνώσεις 
και δεξιότητες, ώστε να μπορούν να ανταπεξέρχονται 
στις απαιτήσεις όλου του εύρους του γνωστικού τους 
αντικειμένου, ως στελέχη επιχειρήσεων ή ως αυτοα¬ 
πασχολούμενοι. 

Κατά τη διάρκεια των πρώτων εξαμήνων οι σπου¬ 
δές περιλαμβάνουν θεωρητική διδασκαλία και εργα¬ 
στηριακές ασκήσεις με εκπαιδευτικές επισκέψεις σε 
χώρους εφαρμογής των παρεχομένων γνώσεων. Στο 
πρόγραμμα σπουδών του Τμήματος περιλαμβάνονται 
μαθήματα κυρίως αναφερόμενα στη Μηχανολογία και 
την Τεχνολογία των Υδάτινων Πόρων. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας, κατά τη διάρκεια δε αυτού μπορεί να 
πραγματοποιείται και η Πρακτική Ασκηση. 

Η εκπόνηση της Πτυχιακής Εργασίας εξασφαλίζει 
την εμβάθυνση του σπουδαστή του Τμήματος σε ένα 
σοβαρό επίκαιρο θέμα τεχνολογικής ή εφαρμοσμένης 
έρευνας ή σε αντικείμενο που έχει άμεση σχέση με την 
ειδικότητα των σπουδών. 

Η Πρακτική Ασκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες και άλλους συνεργαζόμενους φορείς, που σχετίζο¬ 
νται με το γνωστικό αντικείμενο του Τμήματος. 

η. Το Τμήμα Ιχθυοκομίας-Αλιείας της Σχολής Τεχνο¬ 
λογίας Γεωπονίας του Τ.Ε.Ι. Μεσολογγίου, που ιδρύθηκε 
με την υπ’ αριθμ. Ε5/652/1984 (Φ.Ε.Κ. Β'99) υπουργική 
απόφαση, μετονομάζεται σε Τμήμα Υδατοκαλλιεργειών 
και Αλιευτικής Διαχείρισης. 


Το αντικείμενο σπουδών του Τμήματος καλύπτει το 
γνωστικό και τεχνολογικό πεδίο εφαρμογής των βιολο¬ 
γικών, χημικών και φυσικών επιστημών που αναφέρονται 
στην αλιεία, υδατοκαλλιέργεια και μεταποίηση-επεξερ- 
γασία αλιευμάτων και άλλων υδρόβιων οργανισμών, 
καθώς επίσης και στην ανάπτυξη και εφαρμογή τεχνο¬ 
λογιών και μεθόδων παραγωγικής διαχείρισης, εκτίμη¬ 
σης και αξιολόγησης του περιβάλλοντος των υδάτινων 
οικοσυστημάτων. 

Το Τμήμα έχει ως αποστολή να προάγει την ανά¬ 
πτυξη και τη μετάδοση γνώσεων στη τεχνολογία και 
την επιστήμη που περιλαμβάνει το παραπάνω γνωστικό 
αντικείμενο, με την διδασκαλία και την εφαρμοσμένη 
έρευνα, και να παρέχει στους σπουδαστές τα απαραίτη¬ 
τα εφόδια που εξασφαλίζουν την άρτια εκπαίδευση και 
κατάρτιση τους στην επιστημονική και επαγγελματική 
τους σταδιοδρομία και εξέλιξη. 

Με την ολοκλήρωση των σπουδών του, ο πτυχιούχος 
του Τμήματος αποκτά τις απαραίτητες επιστημονικές 
και τεχνολογικές καθώς επίσης και τις οικονομοτεχνικές 
γνώσεις, ώστε να μπορεί να απασχολείται σε όλους 
τους τομείς που αντιστοιχούν στα γνωστικά αντικείμενα 
του Τμήματος, είτε ως αυτοαπασχολούμενος, είτε ως 
στέλεχος σχετικών μονάδων, επιχειρήσεων, υπηρεσιών, 
οργανισμών και συνεταιρισμών. 

Στο πρόγραμμα σπουδών του Τμήματος περιλαμ¬ 
βάνονται: 

-Μαθήματα γενικής υποδομής και Δ.Ο.Ν.Α(Διοίκησης- 
Οικονομίας-Νομοθεσίας-Ανθρωπιστικών Σπουδών)τα 
οποία καλύπτουν μεταξύ των άλλων την υποδομή σε 
βασικές γνώσεις, στα γνωστικά αντικείμενα της Χημείας, 
της Βιολογίας, της Στατιστικής, της Πληροφορικής όπως 
επίσης και του οικονομικοκοινωνικού και νομοθετικού 
περιβάλλοντος, μέσα στο οποίο θα κληθεί ο σπουδα¬ 
στής να συμμετάσχει ως μετέπειτα επαγγελματίας. 

-Μαθήματα ειδικής υποδομής, τα οποία καλύπτουν με¬ 
ταξύ των άλλων την υποδομή σε ειδικές γνώσεις, που θα 
πρέπει να έχουν οι σπουδαστές στα γνωστικά αντικεί¬ 
μενα της Υδροβιολογίας και Θαλάσσιας Βιολογίας, της 
Βιολογίας και Φυσιολογίας των Υδρόβιων Οργανισμών, 
της Ιχθυολογίας, της Γενετικής, της Ιχθυοπαθολογίας. 

-Μαθήματα ειδικότητας, στα οποία περιλαμβάνονται 
εξειδικευμένα γνωστικά αντικείμενα που διαμορφώνουν 
το χαρακτήρα του Τμήματος και σχετίζονται με τις 
τεχνολογικές εφαρμογές σε βιοτεχνική-βιομηχανική 
κλίμακα , όπως είναι οι τεχνικές εκτροφής υδρόβιων 
οργανισμών, οι σύγχρονες μέθοδοι και η τεχνολογία 
διαχείρισης των αλιευτικών πόρων και υγροτόπων, οι 
μέθοδοι και τεχνικές Επεξεργασίας Αλιευτικών προϊ¬ 
όντων. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας, κατά τη διάρκεια δε αυτού μπορεί να 
πραγματοποιείται και η Πρακτική Ασκηση. 

Η Πτυχιακή Εργασία αποσκοπεί στην απόκτηση εμπει¬ 
ρίας στην οργάνωση μιας μελέτης, στην αναζήτηση 
και χρήση της βιβλιογραφίας, στην σύνθεση, συγγραφή 
και παρουσίαση ενός επιστημονικού κειμένου για ένα 
θέμα που στηρίζεται είτε σε πειραματική συλλογή δε¬ 
δομένων, είτε σε βιβλιογραφική σύνθεση ερευνητικών 
δεδομένων. 

Η Πρακτική Ασκηση, πραγματοποιείται σε χώρους 
συναφείς προς την ειδικότητα με σκοπό την εμπέδωση 
των γνώσεων των προηγούμενων εξαμήνων ενώ ταυ- 

τόχρονα δίνει στο σπουδαστή την πρώτη ευκαιρία για 
επαφή με το επαγγελματικό του περιβάλλον. 

θ. Το Τμήμα Γεωργικών Μηχανών και Αρδεύσεων 
της Σχολής Τεχνολογίας Γεωπονίας του Τ.Ε.Ι. Λάρισας, 
που ιδρύθηκε με την υπ’ αριθμ. Ε5/652/1984(Φ.Ε.Κ. Β'99) 
υπουργική απόφαση, μετονομάζεται σε Τμήμα Μηχανι¬ 
κής Βιοσυστημάτων. 

Το περιεχόμενο σπουδών του Τμήματος Μηχανικής 
Βιοσυστημάτων καλύπτει το πεδίο εφαρμογής αρχών 
από τις επιστήμες της Μηχανικής για την επίλυση προ¬ 
βλημάτων των βιολογικών συστημάτων(φυτά, ζώα, έδα¬ 
φος- νερό και τρόφιμα). Ειδικότερα περιλαμβάνει τα 
παρακάτω γνωστικά αντικείμενα: 

- Αυτοματισμοί - Μηχανοτρονική 

- Τεχνολογία Πληροφορικής - Εργονομία 

- Μηχανικά Συστήματα και Μηχανισμοί 

- Τεχνολογία Μετασυλλεκτικής Επεξεργασίας και Μη¬ 
χανική Βιο-Διεργασιών 

-Έργα Υποδομής & Ανάπτυξης 

- Δομικά Συστήματα, Υλικά και Τεχνική Περιβάλλο¬ 
ντος 

- Τεχνολογία Φυτικής και Ζωικής Παραγωγής 

- Ενεργειακές Τεχνολογίες 

- Μηχανική Υδάτινων πόρων 

Αποστολή του Τμήματος είναι να προάγει την ανά¬ 
πτυξη και τη μετάδοση των γνώσεων στην τεχνολογία 
και στην επιστήμη με την διδασκαλία και την έρευνα 
με στόχο την επιστημονική και επαγγελματική κατάρ¬ 
τιση των σπουδαστών στο γνωστικό αντικείμενο του 
Τ μήματος. 

Οι πτυχιούχοι του Τμήματος αποκτούν τις απαραί¬ 
τητες γνώσεις και δεξιότητες, ώστε να μπορούν να 
ανταπεξέρχονται στις απαιτήσεις όλου του εύρους του 
γνωστικού τους αντικειμένου, ως στελέχη επιχειρήσεων 
ή ως αυτοαπασχολούμενοι. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία και εργαστηρι¬ 
ακές ασκήσεις με εκπαιδευτικές επισκέψεις σε χώρους 
εφαρμογής των παρεχομένων γνώσεων. 

Στο πρόγραμμα σπουδών του Τμήματος περιλαμβά¬ 
νονται μαθήματα γενικής υποδομής που αποσκοπούν 
στην απόκτηση βασικών γνώσεων για την κατανόηση 
του γνωστικού αντικειμένου του Τμήματος, μαθήματα 
ειδικής υποδομής τα οποία αποτελούν τη βάση των 
επιστημών της Μηχανικής και βιολογικών συστημάτων, 
μαθήματα ειδικότητας και μαθήματα διοίκησης, οικονο¬ 
μίας, νομοθεσίας και ανθρωπιστικών σπουδών. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας, κατά τη διάρκεια δε αυτού μπορεί να 
πραγματοποιείται και η Πρακτική Ασκηση. 

Η εκπόνηση της Πτυχιακής Εργασίας εξασφαλίζει 
την εμβάθυνση του σπουδαστή του Τμήματος σε ένα 
σοβαρό επίκαιρο θέμα τεχνολογικής ή εφαρμοσμένης 
έρευνας ή σε αντικείμενο που έχει άμεση σχέση με την 
ειδικότητα των σπουδών. 

Η Πρακτική Άσκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες και άλλους συνεργαζόμενους φορείς, που σχετίζο¬ 
νται με το γνωστικό αντικείμενο του Τμήματος. 

ι. Το Τμήμα Διοίκησης Γεωργικών Εκμεταλλεύσεων 
της Σχολής Τεχνολογίας Γεωπονίας του Αλεξάνδρει- 
ου Τ.Ε.Ι. Θεσσαλονίκης, που ιδρύθηκε με την υπ’ αριθμ. 


Ε5/652/1984 (Φ.Ε.Κ. Β'99) υπουργική απόφαση, μετονο¬ 
μάζεται σε Τμήμα Αγροτικής Ανάπτυξης και Διοίκησης 
Αγροτικών Επιχειρήσεων. 

Το γνωστικό αντικείμενο του Τμήματος Αγροτικής 
Ανάπτυξης και Διοίκησης Αγροτικών Επιχειρήσεων κα¬ 
λύπτει τα αντικείμενα εφαρμογής των Γεωπονικών και 
Οικονομικών επιστημών στην ανάπτυξη του αγροτικού 
χώρου και στην οργάνωση και διοίκηση γεωργικών εκ¬ 
μεταλλεύσεων, επιχειρήσεων και οργανισμών που συν¬ 
δέονται με τη γεωργική δραστηριότητα. 

Το Τμήμα έχει ως αποστολή να προάγει την ανά¬ 
πτυξη και μετάδοση γνώσεων σε τεχνολογικά και επι¬ 
στημονικά πεδία σχετικά με την αγροτική ανάπτυξη 
και την οργάνωση και διοίκηση εκμεταλλεύσεων και 
επιχειρήσεων που δραστηριοποιούνται στο γεωργικό 
τομέα και να εκπαιδεύσει στελέχη εξειδικευμένα στα 
αντικείμενα αυτά. 

Με την ολοκλήρωση των σπουδών τους οι πτυχιούχοι 
του Τμήματος αποκτούν γνώσεις, ικανότητες και δεξιό¬ 
τητες να συμμετέχουν αυτοδύναμα ή σε ομάδες εργασί¬ 
ας, σε όλες τις δημόσιες και ιδιωτικές δραστηριότητες 
που έχουν ως αφετηρία τις γεωργικές εκμεταλλεύσεις, 
τις γεωργικές επιχειρήσεις και αγροτικές περιοχές. 

Κατά τα πρώτα εξάμηνα σπουδών γίνεται θεωρητική 
διδασκαλία και εργαστηριακές ασκήσεις, ενώ ταυτό¬ 
χρονα πραγματοποιούνται σεμινάρια και διαλέξεις από 
στελέχη του αγροδιατροφικού χώρου και επισκέψεις σε 
υποδειγματικές γεωργικές εκμεταλλεύσεις, συνεταιρι¬ 
σμούς, επιχειρήσεις του αγροτικού τομέα και φορείς 
αγροτικής ανάπτυξης. 

Στο πρόγραμμα σπουδών του Τμήματος περιλαμβά¬ 
νονται μαθήματα γενικής υποδομής που αποσκοπούν 
στην απόκτηση βασικών γνώσεων για την κατανόηση 
του γνωστικού αντικειμένου του Τμήματος, μαθήματα 
ειδικής υποδομής τα οποία αποτελούν τη βάση της Οι¬ 
κονομικής και Γεωπονικής επιστήμης, μαθήματα ειδικό¬ 
τητας και μαθήματα διοίκησης, οικονομίας, νομοθεσίας 
και ανθρωπιστικών σπουδών. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας, κατά τη διάρκεια δε αυτού μπορεί να 
πραγματοποιείται και η Πρακτική Άσκηση. 

Η εκπόνηση της Πτυχιακής Εργασίας ωθεί τον τε¬ 
λειόφοιτο να εμβαθύνει σε ένα θέμα εφαρμοσμένης 
έρευνας ή σε ένα αντικείμενο που έχει άμεση σχέση 
με τα μαθήματα του Τμήματος και πραγματοποιείται 
με τρόπο που μεγιστοποιεί την αποτελεσματικότητα σε 
σχέση με την αποστολή του Τμήματος και τις επιδιώξεις 
του σπουδαστή. 

Η Πρακτική Ασκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, οργανι¬ 
σμούς και υπηρεσίες, που σχετίζονται με το γνωστικό 
αντικείμενο του Τ μήματος. 

2. Όλοι οι σπουδαστές και όλα τα μέλη του Εκπαιδευ¬ 
τικού Προσωπικού έκαστου εκ των παραπάνω Τμημάτων 
εντάσσονται αυτοδίκαια στο αντίστοιχο μετονομαζό¬ 
μενο Τ μήμα. 

Η εκπαιδευτική λειτουργία και η εισαγωγή των πρώ¬ 
των σπουδαστών στα Τμήματα της παρ. 1 αρχίζει από 
το ακαδημαϊκό έτος 2009-2010. 

Αρθρο 2 
Έναρξη ισχύος 

Η ισχύς των διατάξεων του παρόντος διατάγματος 
αρχίζει από τη δημοσίευσή του στην Εφημερίδα της 
Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 28 Ιανουάριου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΛΕΓΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 10 

Οργάνωση Γραμματείας της Εθνικής Αρχής Ιατρικώς 
Υποβοηθούμενης Αναπαραγωγής 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 2 του άρθρου 25 του ν. 3305/2005 (ΦΕΚ 
Α' 17/2005) «Εφαρμογή της Ιατρικώς Υποβοηθούμενης 
Αναπαραγωγής» 

β) του άρθρου 4 παρ. 1, 2 του ν. 3051/2002 (ΦΕΚ Α' 
220/2002) «Συνταγματικά κατοχυρωμένες αρχές, τροπο¬ 
ποίηση και συμπλήρωση του συστήματος προσλήψεων 
στο δημόσιο τομέα και συναφείς ρυθμίσεις» 

γ) Του άρθρου 90 του Κώδικα Νομοθεσίας για την 
Κυβέρνηση και Κυβερνητικά όργανα που κυρώθηκε με 
το άρθρο πρώτο του π.δ/τος 63/2005 (Α' 98) 

2. Την υπ’ αριθμ. ΔΙΔΚ/Φ.1/25873/1.10.2007 απόφαση του 
Πρωθυπουργού και του Υπουργού Εσωτερικών «Ανάθεση 
αρμοδιοτήτων στους Υφυπουργούς Εσωτερικών Χρήστο 
Ζώη και Αθανάσιο Νάκο» (ΦΕΚ Β' 1950/3.10.2007). 

3. Την υπ’ αριθμ. 1666/ΔΙΟΕ89/13.1.2009 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ Β' 40/16.1.2009). 

4. Το γεγονός ότι από τις διατάξεις του παρόντος δι¬ 
ατάγματος προκαλείται ετησίως δαπάνη σε βάρος του 
κρατικού προϋπολογισμού ύψους 566.512 € (πεντακοσίων 
εξήντα έξι χιλιάδων πεντακοσίων δώδεκα Ευρώ), η οποία 
θα καλύπτεται από τις πιστώσεις που θα εγγράφονται 
στον φορέα 230 και συγκεκριμένα στην ομάδα κωδικών 
αριθμών 0200 του προϋπολογισμού του Υπουργείου 
Υγείας και Κοινωνικής Αλληλεγγύης. 

5. Την από 8.10.2007 εισήγηση (θέμα 2ο) της Εθνικής 
Αρχής Ιατρικώς Υποβοηθούμενης Αναπαραγωγής. 

6. Την υπ’ αριθμ. 269/2008 Γνωμοδότηση του Συμβου¬ 
λίου της Επικράτειας ύστερα από την εισήγηση των 
Υφυπουργών Εσωτερικών, Οικονομίας και Οικονομικών 
και του Υπουργού Υγείας και Κοινωνικής Αλληλεγγύης, 
αποφασίζουμε: 


Αρθρο 1 

Η Εθνική Αρχή έχει στρογγυλή σφραγίδα στην οποία 
αναγράφονται σε επάλληλους και ομόκεντρους κύκλους 
οι λέξεις: «ΕΛΛΗΝΙΚΗ ΔΗΜΟΚΡΑΤΙΑ-ΕΟΝΙΚΗ ΑΡΧΗ ΙΑ¬ 
ΤΡΙΚΟΣ ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ» και 
στο κέντρο φέρει το διακριτικό σύμβολο της Αρχής, 
το οποίο αποτελείται από τον ζυγό της Οέμιδας, το 
φίδι του Ασκληπιού και τα βιολογικά σύμβολα των δύο 
φύλων, και συμβολίζει τη σύνδεση Δικαιοσύνης, Ιατρικής 
και Βιολογίας. 

ΚΕΦΑΛΑΙΟ Α' 

Διάρθρωση και αρμοδιότητες Γραμματείας 
Άρθρο 2 

Διάρθρωση Γραμματείας 

Η Γραμματεία της Αρχής η οποία συνεστήθη με το 
άρθρο 25 του ν. 3305/2005 λειτουργεί σε επίπεδο Δι¬ 
εύθυνσης και συγκροτείται από πέντε (5) Τμήματα, ως 
εξής: 1) Τμήμα Διοίκησης, Οικονομικής Διαχείρισης και 
Γραμματειακής Υποστήριξης, 2) Τμήμα Μηχανογραφικών 
Εφαρμογών, 3) Τμήμα Επικοινωνίας και Διεθνών Σχέσε¬ 
ων, 4) Τμήμα Επιστημονικής Ανάπτυξης και'Ερευνας και 
5) Τμήμα Δικαίου και Βιοηθικής. 

Άρθρο 3 

Αρμοδιότητες Τμημάτων 

1. Τμήμα Διοίκησης, Οικονομικής Διαχείρισης και 
Γ ραμματειακής Υποστήριξης 
Στις αρμοδιότητες του Τμήματος αυτού ανήκουν : 
α) Η γραμματειακή υποστήριξη της Αρχής με την τήρη¬ 
ση χειρόγραφου ή ηλεκτρονικού πρωτοκόλλου (γενικού 
και κατά κατηγορίες) εισερχόμενων και εξερχόμενων 
εγγράφων καθώς και βιβλίων πράξεων- αποφάσεων 
του Προέδρου και της Αρχής, η τήρηση του αρχείου 
πρακτικών των συνεδριάσεων της Αρχής, η δακτυλο¬ 
γράφηση κάθε είδους κειμένων, η βεβαίωση του γνησίου 
της υπογραφής και η επικύρωση αντιγράφων, η επίδοση 
εγγράφων, η οργάνωση, ταξινόμηση και διαρκής ενη¬ 
μέρωση κάθε αναγκαίου αρχείου και μητρώου καθώς 
και η γραμματειακή υποστήριξη του Προέδρου και των 
μελών της Αρχής. 

β) Η κοινοποίηση στα άλλα αρμόδια τμήματα των 
απαραίτητων για τη δραστηριότητά τους στοιχείων. 

γ) Τα θέματα υπηρεσιακής κατάστασης των μελών 
της Αρχής και του προσωπικού της Γ ραμματείας, καθώς 
και των μεταβολών του προσωπικού. 

δ) Η διαχείριση των οικονομικών υποθέσεων της Αρ¬ 
χής και η εν γένει οργάνωση και λειτουργία του λο¬ 
γιστικού συστήματος της, καθώς και η διαχείριση των 
κάθε είδους εσόδων και δαπανών της Αρχής. 

ε) Η κατάρτιση και η εισήγηση προς την Αρχή, δια 
του Προϊσταμένου της Γραμματείας, του προϋπολο¬ 
γισμού της Αρχής και η μέριμνα για την εκτέλεση και 
τροποποίησή του. 

στ) Η έκδοση εντολών πληρωμής και εκκαθάρισης 
αποδοχών, αποζημιώσεων και εν γένει απολαβών των 
μελών της Αρχής και του προσωπικού της Γ ραμματεί¬ 
ας. 

ζ) Η έκδοση εντολών πληρωμών και εκκαθαρίσεων 
για κάθε άλλη δαπάνη, εγγεγραμμένη στον Προϋπο¬ 
λογισμό. 

η) Η εκτίμηση και καταγραφή των κάθε είδους ανα¬ 
γκών της Αρχής σε έπιπλα, μηχανικό εξοπλισμό, γραφική 
ύλη και λοιπά αναλώσιμα, η μέριμνα για την έγκαιρη 
προμήθειά τους και η τήρηση κάθε αναγκαίου προς 
τούτο βιβλίου (απογραφής, αποθήκης κ.λπ.). 

θ) Η εκποίηση ή καταστροφή σύμφωνα με τις εκά- 
στοτε ισχύουσες διατάξεις, άχρηστου υλικού και εξο¬ 
πλισμού. 

ι) Η διοικητική μέριμνα, η καθαριότητα και η ασφάλεια 
των εγκαταστάσεων της Αρχής καθώς και η εξυπηρέ¬ 
τηση του κοινού. 

ια) Η υποβολή προς την Αρχή ετήσιας έκθεσης πε¬ 
πραγμένων του Τμήματος με στόχο τη συμβολή στη 
διαμόρφωση της ετήσιας έκθεσης της Αρχής. 

2. Τμήμα Μηχανογραφικών Εφαρμογών 
Στις αρμοδιότητες του Τμήματος αυτού ανήκουν : 
α) Ο υπό τον άμεσο έλεγχο και εποπτεία του Προέ¬ 
δρου και των τυχόν εντεταλμένων προς τούτο μελών 
της Αρχής σχεδιασμός, ανάπτυξη και λειτουργία των 
πληροφορικών συστημάτων που είναι αναγκαία για την 
υποστήριξη των δραστηριοτήτων της Αρχής. 

β) Η συλλογή, μεταφορά, διασύνδεση και διαρκής ενη¬ 
μέρωση των στοιχείων που τηρούνται στα μητρώα και 
τα αρχεία της Αρχής. 

γ) Η συντήρηση των προαναφερθέντων πληροφορικών 
και δικτυακών συστημάτων. 

δ) Η αυτοματοποίηση των διαδικασιών που αφορούν 
τις εσωτερικές λειτουργίες της Αρχής, όπως η τήρηση 
ηλεκτρονικού πρωτοκόλλου και η διακίνηση εγγρά¬ 
φων. 

ε) Η τήρηση ιστορικών αρχείων και μητρώων, 
στ) Η σύμφωνα με την ισχύουσα νομοθεσία ανάπτυξη 
και λειτουργία τεχνολογικού πλαισίου ασφάλειας των 
δεδομένων προσωπικού χαρακτήρα τα οποία τυγχάνουν 
μερικής ή ολικής αυτοματοποιημένης ή μη επεξεργασίας 
και τα οποία περιλαμβάνονται ή πρόκειται να περιλη- 
φθούν σε αρχείο. 

ζ) Η εξαγωγή στατιστικών στοιχείων και επιστημονι¬ 
κών συμπερασμάτων. 

η) Η εκπαίδευση του προσωπικού της Αρχής σχετικά 
με το αντικείμενο του χώρου ευθύνης του Τμήματος 
Μηχανογραφικών Εφαρμογών. 

θ) Η υποβολή προς την Αρχή ετήσιας έκθεσης πε¬ 
πραγμένων του Τμήματος με στόχο τη συμβολή στη 
διαμόρφωση της ετήσιας έκθεσης της Αρχής. 

3. Τμήμα Επικοινωνίας και Διεθνών Σχέσεων 
Στις αρμοδιότητες του τμήματος αυτού ανήκουν : 

α) Η προετοιμασία φακέλων, η σύνταξη μελετών, 
η υποβολή εισηγήσεων και η εν γένει συνδρομή στην 
άσκηση της επικοινωνιακής πολιτικής της Αρχής. 

β) Η μέριμνα για τις δημόσιες σχέσεις και την επι¬ 
κοινωνία της Αρχής με άλλες δημόσιες υπηρεσίες και 
οργανισμούς, με ιδιώτες καθώς και με υπηρεσίες και 
Αρχές του εξωτερικού, συμπεριλαμβανομένων των αρ¬ 
μοδίων οργάνων της Ευρωπαϊκής Ένωσης και άλλων 
διεθνών οργανισμών και οργάνων που προβλέπονται 
από διεθνείς συμβάσεις. 

γ) Η κατάρτιση ενημερωτικών φυλλαδίων, καταχω¬ 
ρίσεων στον τύπο καθώς και ραδιοφωνικών και τηλεο¬ 
πτικών μηνυμάτων για την Αρχή, τις αρμοδιότητες και 
το έργο της. 

δ) Η μετάφραση κάθε είδους κειμένων. 

ε) Η διοργάνωση ενημερωτικών και επιστημονικών 
ημερίδων, σεμιναρίων, συμποσίων και συνεδρίων επί 
θεμάτων αρμοδιότητας της Αρχής. 


στ) Η δημιουργία, τήρηση και διαρκής ενημέρωση βι¬ 
βλιοθήκης, αρχείου δημοσιευμάτων ελληνικού και ξένου 
τύπου (γενικού και ειδικού), αρχείου ξένων νομοθεσιών 
και αρχείου επίσημων αποφάσεων. 

ζ) Η υποβολή προς την Αρχή ετήσιας έκθεσης πε¬ 
πραγμένων του Τμήματος με στόχο τη συμβολή στη 
διαμόρφωση της ετήσιας έκθεσης της Αρχής. 

4. Τμήμα Επιστημονικής Ανάπτυξης και Έρευνας 
Στις αρμοδιότητες του Τμήματος αυτού ανήκουν : 

α) Η εισήγηση προς την Ολομέλεια της Αρχής σχετικά 
με την έγκριση πρωτοκόλλων για τη διενέργεια έρευνας 
σε γαμέτες και γονιμοποιημένα ωάρια. 

β) Η εισήγηση για τη διαπίστωση της συνδρομής των 
προϋποθέσεων έρευνας σε γαμέτες και γονιμοποιημένα 
ωάρια σύμφωνα με την ισχύουσα νομοθεσία περί διε¬ 
νέργειας επιστημονικής έρευνας. 

γ) Η συλλογή και αρχειοθέτηση των ερευνητικών 
αποτελεσμάτων της δραστηριότητας των Μονάδων 
Ιατρικώς Υποβοηθούμενης Αναπαραγωγής (Μ.Ι.Υ.Α.) και 
των Τραπεζών Κρυοσυντήρησης. 

δ) Η εισήγηση προς την Αρχή για την τύχη των γαμε¬ 
τών, του γεννητικού υλικού και των κρυοσυντηρημένων 
γονιμοποιημένων ωαρίων τα οποία φυλάσσονται σε 
Τράπεζες Κρυοσυντήρησης, των οποίων η λειτουργία 
αναστέλλεται ή διακόπτεται. 

ε) Η παρακολούθηση των γενικών επιστημονικών 
εξελίξεων που αφορούν και επηρεάζουν τις δραστηρι¬ 
ότητες της Εθνικής Αρχής Ιατρικώς Υποβοηθούμενης 
Αναπαραγωγής, η διατύπωση σχετικών υποδείξεων και 
η κατάρτιση εισηγήσεων με στόχο τη διαμόρφωση της 
γενικής πολιτικής της Εθνικής Αρχής. 

στ) Η συνεργασία με το Τμήμα Δικαίου και Βιοηθικής 
αναφορικά με τις κοινωνικές, ψυχολογικές, ηθικές και 
νομικές προεκτάσεις επιστημονικών εξελίξεων στο πε¬ 
δίο της ιατρικώς υποβοηθούμενης αναπαραγωγής και τη 
σημασία διεξαγωγής έρευνας σε συγκεκριμένα πεδία. 

ζ) Η συνεργασία με το Τμήμα Επικοινωνίας και Διεθνών 
Σχέσεων σχετικά με την οργάνωση επιστημονικών εκδη¬ 
λώσεων και την ενημέρωση του κοινού για θέματα που 
αφορούν την ιατρικώς υποβοηθούμενη αναπαραγωγή. 

η) Η υποβολή προς την Αρχή ετήσιας έκθεσης πε¬ 
πραγμένων του Τμήματος με στόχο τη συμβολή στη 
διαμόρφωση της ετήσιας έκθεσης της Αρχής. 

5. Τμήμα Δικαίου και Βιοηθικής 

Στις αρμοδιότητες του Τμήματος αυτού ανήκουν : 
α) Η εισήγηση σχετικά με κάθε περίπτωση παρά¬ 
βασης του νόμου και των κανόνων δεοντολογίας που 
διέπουν την εφαρμογή της ιατρικώς υποβοηθούμενης 
αναπαραγωγής. 

β) Η υποβολή εισηγήσεων προς την Αρχή σχετικά με 
αναφορές ή καταγγελίες που αφορούν την προσβολή 
δικαιωμάτων των αιτούντων από τον τρόπο εφαρμογής 
των μεθόδων Ιατρικώς Υποβοηθούμενης Αναπαραγω¬ 
γής. 

γ) Η γνωμοδότηση σχετικά με τις κοινωνικές, ψυχολο¬ 
γικές, ηθικές και νομικές πλευρές των δραστηριοτήτων 
της Αρχής και η διατύπωση υποδείξεων αναφορικά με 
τη διαμόρφωση της πολιτικής της Αρχής. 

δ) Η συνεργασία με το Τμήμα Επιστημονικής Ανάπτυ¬ 
ξης και Έρευνας αναφορικά με τις κοινωνικές, ψυχολο¬ 
γικές, ηθικές και νομικές προεκτάσεις των επιστημονι¬ 
κών εξελίξεων στο πεδίο της ιατρικώς υποβοηθούμενης 
αναπαραγωγής. 

ε) Η εν γένει αντιμετώπιση κάθε νομικού ζητήματος 
που ανακύπτει σχετικά με τη λειτουργία της Αρχής. 

στ) Η υποβολή προς την Αρχή ετήσιας έκθεσης πε¬ 
πραγμένων του Τμήματος με στόχο τη συμβολή στη 
διαμόρφωση της ετήσιας έκθεσης της Αρχής. 

ΚΕΦΑΛΑΙΟ Β' 

Σύσταση θέσεων προσωπικού και κατανομή τους 
σε κλάδους, ειδικότητες και τμήματα 
και προσόντα διορισμού 

Αρθρο 4 

Σύσταση, Κατανομή και προσόντα διορισμού θέσεων 
προσωπικού Τμήματος Διοίκησης Οικονομικής Διαχεί¬ 
ρισης και Γραμματειακής Υποστήριξης 

1. Συνιστώνται οι ακόλουθες θέσεις μόνιμου προσω- 
πικοά'Εξι (6) θέσεις του Κλάδου ΠΕ Διοικητικού-Οικονο- 
μικού. Προσόντα διορισμού ορίζονται τα προβλεπόμενα 
από το άρθρο 4 του π.δ. 50/2001 (ΦΕΚ Α'39/2001), όπως 
έχει τροποποιηθεί και ισχύει κάθε φορά. Επί πλέον 
απαιτείται η άριστη γνώση τουλάχιστον της αγγλικής 
γλώσσας και η γνώση Η/Υ. 

2. Συνιστώνται οι ακόλουθες θέσεις μόνιμου προσωπι¬ 
κού: Δύο (2) θέσεις του Κλάδου ΥΕ Επιμελητών και δύο 
(2) θέσεις του Κλάδου ΥΕ Προσωπικού Καθαριότητας. 
Προσόντα διορισμού στον εισαγωγικό βαθμό των Κλά¬ 
δων ΥΕ Κατηγορίας ορίζονται τα προβλεπόμενα από 
το άρθρο 25 του π.δ. 50/2001, όπως έχει τροποποιηθεί 
και ισχύει κάθε φορά. 

Αρθρο 5 

Σύσταση, Κατανομή και προσόντα διορισμού θέσεων 
προσωπικού Τμήματος Μηχανογραφικών Εφαρμογών 

Συνιστώνται οι ακόλουθες θέσεις μόνιμου προσωπι¬ 
κού: 

1. Δύο (2) θέσεις του Κλάδου ΠΕ Πληροφορικής. Προ¬ 
σόντα διορισμού ορίζονται τα προβλεπόμενα από το 
άρθρο 6 του π.δ. 50/2001, όπως έχει τροποποιηθεί και 
ισχύει κάθε φορά. Απαιτείται επίσης η άριστη γνώση 
τουλάχιστον της αγγλικής γλώσσας καθώς και η γνώση 
ασφάλειας συστημάτων πληροφορικής. 

2. Μία (1) θέση Κλάδου ΠΕ Στατιστικής. Προσόν διορι¬ 
σμού ορίζεται το ομώνυμο ή αντίστοιχο κατά περίπτωση 
ειδικότητας πτυχίο ή δίπλωμα ΑΕΙ της ημεδαπής ή ισό¬ 
τιμο αντίστοιχης ειδικότητας σχολών της αλλοδαπής. 
Απαιτείται επίσης η άριστη γνώση τουλάχιστον της 
αγγλικής γλώσσας. 

3. Δύο (2) θέσεις του Κλάδου ΤΕ Πληροφορικής. Προ¬ 
σόντα διορισμού ορίζονται τα προβλεπόμενα από το 
άρθρο 14 του π.δ. 50/2001, όπως έχει τροποποιηθεί και 
ισχύει κάθε φορά. Απαιτείται επίσης η άριστη γνώση 
τουλάχιστον της αγγλικής γλώσσας. 

Αρθρο 6 

Σύσταση, Κατανομή και προσόντα διορισμού θέσεων 
προσωπικού Τμήματος Επικοινωνίας και 
Διεθνών Σχέσεων 

Συνιστώνται οι ακόλουθες θέσεις μόνιμου προσω¬ 
πικού: 

Τρεις (3) θέσεις του κλάδου ΠΕ Επικοινωνίας. Προσόν 
διορισμού ορίζεται το ομώνυμο ή αντίστοιχο κατά περί¬ 
πτωση ειδικότητας πτυχίο ΑΕΙ της ημεδαπής ή ισότιμο 
της αλλοδαπής, κατεύθυνσης επικοινωνίας, δημοσιογρα¬ 


φίας και ΜΜΕ, ή μεταφραστών, ή κοινωνικών ή φιλολο¬ 
γικών επιστημών. Απαιτείται επίσης άριστη γνώση της 
αγγλικής γλώσσας και γνώση Η/Υ. Με την προκήρυξη 
των θέσεων αυτών μπορεί να απαιτείται, ως πρόσθετο 
προσόν, επαγγελματική πείρα στα αντίστοιχα πεδία, 
ή κατοχή μεταπτυχιακού διπλώματος ή διδακτορικού 
τίτλου. 

Άρθρο 7 

Σύσταση, Κατανομή και προσόντα διορισμού θέσεων 

προσωπικού Τμήματος Επιστημονικής Ανάπτυξης και 

Έρευνας 

Συνιστώνται οι ακόλουθες θέσεις μόνιμου προσω¬ 
πικού: 

Δύο (2) θέσεις κλάδου ΠΕ Βιολογίας, δύο (2) θέσεις 
κλάδου ΠΕ Γενετικής, μία (1) θέση κλάδου ΠΕ Ιατρικής 
και μία (1) θέση κλάδου ΠΕ Ψυχολογίας. 

Προσόν διορισμού ορίζεται το ομώνυμο ή αντίστοιχο 
κατά περίπτωση ειδικότητας πτυχίο ΑΕΙ της ημεδαπής ή 
ισότιμο της αλλοδαπής. Απαιτείται επίσης άριστη γνώση 
της αγγλικής γλώσσας, καθώς και γνώση Η/Υ. Με την 
προκήρυξη των θέσεων αυτών μπορεί να απαιτείται, 
ως πρόσθετο προσόν, μεταπτυχιακό δίπλωμα στους 
προαναφερόμενους κλάδους ή/και θεωρητική ή ερευ¬ 
νητική πείρα στα αντίστοιχα πεδία, ή/και στην Ιατρικώς 
Υποβοηθούμενη Αναπαραγωγή. 

Αρθρο 8 

Σύσταση, Κατανομή και προσόντα διορισμού θέσεων 
προσωπικού Τμήματος Δικαίου και Βιοηθικής 

Συνιστώνται οι ακόλουθες θέσεις μόνιμου προσω¬ 
πικού: 

1. Τέσσερις (4) θέσεις του κλάδου ΠΕ Νομικών. Προ¬ 
σόν διορισμού ορίζεται πτυχίο ΑΕΙ Νομικής Σχολής της 
ημεδαπής ή ισότιμο της αλλοδαπής. 

2. Δύο (2) θέσεις κλάδου ΠΕ Φιλοσοφίας. Προσόν 
διορισμού ορίζεται το ομώνυμο ή αντίστοιχο κατά περί¬ 
πτωση ειδικότητας πτυχίο ΑΕΙ της ημεδαπής ή ισότιμο 
της αλλοδαπής. Απαιτείται επίσης άριστη γνώση της 
αγγλικής γλώσσας και ικανότητα χειρισμού Η/Υ. 

Με την προκήρυξη των θέσεων αυτών μπορεί να απαι¬ 
τείται, ως πρόσθετο προσόν, μεταπτυχιακό δίπλωμα 
στη Βιοηθική ή/και θεωρητική ή ερευνητική πείρα στο 
πεδίο της Βιοηθικής. 

Άρθρο 9 

Απόδειξη γνώσης ξένης γλώσσας, Η/Υ και εμπειρίας 

Όπου για το διορισμό στους πιο πάνω κλάδους προ- 
βλέπεται ως πρόσθετο προσόν η γνώση ξένης γλώσσας, 
ή/και Η/Υ, ή εμπειρία, αποδεικνύονται, σύμφωνα με τα 
άρθρα 26 και 28 του π.δ. 50/2001, όπως έχουν τροπο¬ 
ποιηθεί και ισχύουν. 

Άρθρο 10 
Πλήρωση θέσεων 

Η πλήρωση των θέσεων προσωπικού της Γραμμα¬ 
τείας της Αρχής γίνεται σύμφωνα με τις διατάξεις του 
ν. 2190/1994 (ΦΕΚ Α'28/1994) και του άρ. 4, παρ. 1 και 2 
του ν. 3051/2002 (ΦΕΚ Α' 220/2002) , όπως έχουν τρο¬ 
ποποιηθεί και ισχύουν κάθε φορά. 

Άρθρο 11 

Ανακατανομή θέσεων 

Οι θέσεις προσωπικού της Γραμματείας μπορεί να 
ανακατανέμονται στα τμήματα που τη συγκροτούν, 

ανάλογα με τις ανάγκες λειτουργίας της, με απόφαση 
του Προέδρου της Αρχής, ύστερα από γνώμη του προ¬ 
ϊσταμένου της Γραμματείας. 

ΚΕΦΑΛΑΙΟ Γ' 

Γ ενικές Διατάξεις 

Αρθρο 12 

Αρμοδιότητες Προϊσταμένου Γ ραμματείας 

Ο Προϊστάμενος Διεύθυνσης της Γ ραμματείας έχει 
τις παρακάτω αρμοδιότητες : 

α) Τη μέριμνα για την εύρυθμη και αποδοτική λειτουρ¬ 
γία της Γ ραμματείας και τον έλεγχο του προσωπικού 
της. 

β) Τον συντονισμό των εργασιών που απαιτούνται 
για τον ετήσιο προγραμματισμό της Αρχής. 

γ) Την εισήγηση προς την Αρχή για την έγκαιρη προ¬ 
σαρμογή του έργου της στις σημειούμενες επιστημονι¬ 
κές, τεχνολογικές και νομοθετικές εξελίξεις στο πεδίο 
εφαρμογής της ιατρικώς υποβοηθούμενης αναπαραγω¬ 
γής στη χώρα και διεθνώς. 

δ) Την κατανομή της εργασίας στο προσωπικό της 
Γ ραμματείας, βάσει των αποφάσεων της Αρχής ή του 
Προέδρου της και των εισηγήσεων των αρμόδιων προ¬ 
ϊσταμένων Τμημάτων. Προς τούτο λαμβάνει υπόψη τα 
προσόντα, την ειδίκευση και την απασχόληση του κάθε 
υπαλλήλου. 

ε) Την εισήγηση προς τον Πρόεδρο της Αρχής του 
οικονομικού προγραμματισμού του επομένου έτους, ένα 
τουλάχιστον μήνα πριν από την κατάρτιση του προϋ¬ 
πολογισμού της Αρχής. 

στ) Την υποβολή προς τελική έγκριση στον Πρόεδρο 
της Αρχής των υπηρεσιακών εκθέσεων αξιολόγησης 
του προσωπικού της Γ ραμματείας, οι οποίες συντάσσο- 
νται ύστερα από εισήγηση των αρμοδίων προϊσταμένων 
Τμημάτων. 

ζ) Την ευθύνη για τη σύνταξη, εφαρμογή και πιστή 
τήρηση από το προσωπικό της Γ ραμματείας των κα¬ 
νονισμών ασφαλείας των εγκαταστάσεων, αρχείων και 
μητρώων της Αρχής. 

η) Τη μέριμνα για τη σύνταξη λεπτομερών εκθέσεων 
για το έργο της Αρχής και την εκτέλεση της αποστο¬ 
λής της, με επισήμανση των τυχόν προβλημάτων και 
προτάσεις για την αποτελεσματική αντιμετώπισή τους. 
Οι εκθέσεις αυτές υποβάλλονται στον Πρόεδρο της 
Αρχής. 

θ) Την εκτέλεση κάθε άλλης εργασίας συναφούς προς 
τις αρμοδιότητές του, ύστερα από εντολή της Αρχής ή 
του Προέδρου της. 

Άρθρο 13 

Προϊστάμενοι Τμημάτων 

α) Του Τμήματος Διοίκησης, Οικονομικής Διαχείρισης 
και Γραμματειακής Υποστήριξης προΐσταται υπάλληλος 
του κλάδου ΠΕ Διοικητικού - Οικονομικού. 

β) Του Τμήματος Μηχανογραφικών Εφαρμογών προ- 
ΐσταται υπάλληλος του κλάδου ΠΕ Πληροφορικής. 

γ) Του Τμήματος Επικοινωνίας και Διεθνών Σχέσεων 
προΐσταται υπάλληλος του κλάδου ΠΕ Επικοινωνίας. 

δ) Του Τμήματος Επιστημονικής Ανάπτυξης και'Ερευ- 
νας προΐσταται υπάλληλος κατηγορίας ΠΕ του κλάδου 
Βιολογίας, Ιατρικής και συναφών Επιστημών. 

ε) Του Τμήματος Δικαίου και Βιοηθικής προΐσταται 
υπάλληλος του κλάδου ΠΕ Νομικών. 


Αρθρο 14 

Αναπλήρωση Προϊσταμένων 

α) Σε περίπτωση απουσίας ή κωλύματος προϊσταμέ¬ 
νου, ο Πρόεδρος της Αρχής μπορεί με απόφασή του να 
ορίσει ως αναπληρωτή του τον ανώτερο κατά βαθμό 
υπάλληλο του Τμήματος. Σε περίπτωση που δεν ορισθεί 
αναπληρωτής προϊσταμένου, τον προϊστάμενο της Διεύ¬ 
θυνσης της Γ ραμματείας αναπληρώνει ο Προϊστάμενος 
του Τμήματος Διοίκησης, Οικονομικής Διαχείρισης και 
Γ ραμματειακής Υποστήριξης και τους προϊσταμένους 
των Τμημάτων υπάλληλος του Τμήματος κατόπιν αιτι¬ 
ολογημένης απόφασης της Αρχής. 

β) Με ειδική εντολή του Προέδρου της Αρχής, ο 
Προϊστάμενος της Διεύθυνσης Γ ραμματείας και οι Προϊ¬ 
στάμενοι των Τμημάτων μπορεί να εξουσιοδοτηθούν να 
υπογράφουν «Με εντολή Προέδρου» έγγραφα, εντολές 
πληρωμής και άλλες πράξεις. 

Άρθρο 15 

Πρόσθετα καθήκοντα και αρμοδιότητες προσωπικού 

α) Με πράξη του Προέδρου της Αρχής, οι υπάλληλοι 
των Τμημάτων αναλαμβάνουν και κάθε άλλη εργασία ή 
αποστολή συναφή προς την άσκηση των καθηκόντων 
τους. 

β) Με πράξη του Προέδρου της Αρχής, οι υπάλλη¬ 
λοι της Αρχής την εκπροσωπούν ενώπιον κάθε άλλης 
Αρχής και συμμετέχουν σε αποστολές, σε επιτροπές, 
ομάδες εργασίας, συνεδριάσεις και συνόδους δημοσίων 
υπηρεσιών, οργανισμών του δημοσίου και του ιδιωτικού 
τομέα, καθώς και των οργάνων της Ευρωπάίκής'Ενωσης 
ή άλλων διεθνών οργανισμών και οργάνων που προβλέ- 
πονται από διεθνείς συμβάσεις. 

γ) Με πράξη του Προέδρου της Αρχής, οι υπάλληλοι 
της Αρχής μετέχουν σε μαθήματα και επιμορφωτικά 
σεμινάρια στο εσωτερικό και στο εξωτερικό. 

Αρθρο 16 

Μεταβατικές Διατάξεις 

Κατά την πρώτη εφαρμογή του παρόντος και εφόσον 
οι θέσεις των προϊσταμένων δεν καλυφθούν με απόσπα¬ 
ση ή μετάταξη σύμφωνα με την παρ. 3 του άρθρου 25 
του ν. 3305/2005, η πλήρωσή τους γίνεται με διορισμό 
μετά από δημόσια προκήρυξη. Τον προϊστάμενο της 
Γ ραμματείας επιλέγει η Αρχή κατά παρέκκλιση από 
κάθε άλλη διάταξη. 

Άρθρο 17 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Υγείας και Κοινωνικής Αλληλεγγύης, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 3 Φεβρουάριου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΧΡΗΣΤΟΣ ΖΩΗΣ ΝΙΚΟΛΑΟΣ ΛΕΓΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Δ. ΑΒΡΑΜΟΠΟΥΛΟΣ 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 11 

Μετάταξη Λιμενικού Σταθμού Γαλαξιδίου σε Υπολιμε- 
ναρχείο, καθορισμός της τοπικής αρμοδιότητος αυ¬ 
τού και της κατηγορίας συνθέσεως του προσωπι¬ 
κού του. Επανακαθορισμός των ορίων της τοπικής 
αρμοδιότητας του Υπολιμεναρχείου Ιτέας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις: 

α) Του άρθρου 127 παρ.1 του ν. 3079/2002 «Κύρωση 
του Κώδικα του Προσωπικού του Λιμενικού Σώματος» 
(Α’ 311). 

β) Του άρθρου 140 του ν.δ. 187/1973 «Κώδικας Δημοσίου 
Ναυτικού Δικαίου» (Α’ 261). 

γ) Του άρθρου 90 του Κώδικα που κυρώθηκε με το 
άρθρο πρώτο του π.δ. 63/2005 (Α 98) της νομοθεσίας 
για την Κυβέρνηση και τα κυβερνητικά όργανα. 

δ) Του άρθρου 22 παρ. 3 του ν. 2362/1995» Περί Δη¬ 
μοσίου Λογιστικού Ελέγχου των δαπανών του κράτους 
και άλλες διατάξεις» ( Α 247). 

2. Το γεγονός ότι από τις διατάξεις του Διατάγμα¬ 
τος αυτού προκαλείται δαπάνη σε βάρος του Κρατικού 
Προϋπολογισμού, ποσού δώδεκα χιλιάδων διακοσίων 
(12.200) ευρώ για το οικονομικό έτος 2008 και έξι χι¬ 
λιάδων επτακοσίων (6.700) ευρώ περίπου για καθένα 
των ετών 2009-2013. Η εν λόγω δαπάνη κατά το τρέχον 
έτος θα αντιμετωπισθεί από τις εγγεγραμμένες πιστώ¬ 
σεις των ΚΑΕ 0712, 0813,1232,1513,1711,1723 και 1725 του 
ειδ. φ. 41-110 « Κεντρική Υπηρεσία και Λιμεναρχεία» του 
προϋπολογισμού του Υπουργείου Εμπορικής Ναυτιλίας, 
Αιγαίου και Νησιωτικής Πολιτικής, ενώ οι δαπάνες του 
έτους 2009 και επομένων ετών θα αντιμετωπίζονται από 
τις πιστώσεις που θα εγγράφονται για το σκοπό αυτό 
στον ανωτέρω Π/Υ του αντίστοιχου έτους. 

3. Την υπ’ αριθμ. 203/2008 Γνωμοδότηση του Συμβου¬ 
λίου της Επικράτειας μετά από πρόταση του Υπουργού 
Εμπορικής Ναυτιλίας, Αιγαίου και Νησιωτικής Πολιτικής 
και του Υπουργού Οικονομίας και Οικονομικών, απο¬ 
φασίζουμε: 


Αρθρο 1 

1. Ο Λιμενικός Σταθμός Γαλαξιδίου μετατάσσεται 
σε Υπολιμεναρχείο με περιοχή τοπικής αρμοδιότητας 
στον Κορινθιακό κόλπο και επί της Στερεός Ελλάδας, 
ανατολικά από το βόρειο άκρο του όρμου Γαλαξιδίου 
(απέναντι από την νησίδα Μολυσμένο) και δυτικά μέχρι 
την νησίδα Πρασούδι (συμπεριλαμβανόμενη). 

2. Τα όρια της τοπικής αρμοδιότητας του Υπολιμεναρ- 
χείου Ιτέας, τα οποία καθορίστηκαν στην παράγραφο 2 
του άρθρου μόνου του Π.Δ/τος 335/1991 «Τροποποίηση 
των περιφερειών δικαιοδοσίας του Κεντρικού Λιμεναρ¬ 
χείου Πατρών και του Υπολιμεναρχείου Ιτέας» (Α’ 118), 
τροποποιούνται και ορίζονται με περιοχή αρμοδιότητας 
στον Κορινθιακό κόλπο και επί της Στερεός Ελλάδας 
ανατολικά από άκρα Πάγκαλος και δυτικά μέχρι το βό¬ 
ρειο άκρο του όρμου Γαλαξιδίου (απέναντι από την 
νησίδα Μολυσμένο). 

Άρθρο 2 

Το Υπολιμεναρχείο Γαλαξιδίου υπάγεται στην κατη¬ 
γορία συνθέσεως προσωπικού (Υ1) του Πίνακα Ζ’ της υπ’ 
αριθμ. 1118.8/49/02 αποφάσεως του Υπουργού Εμπορικής 
Ναυτιλίας (Φ.Ε.Κ. Β’ 344/21.3.2002), με την οποία κυρώθη¬ 
κε ο Κανονισμός 65 «Κατανομή Προσωπικού Λιμενικού 
Σώματος στις Κεντρικές και Περιφερειακές Υπηρεσίες, 
στις Λιμενικές Αρχές Εξωτερικού, στα Επιχειρησιακά 
Μέσα αυτών, στα Γ ενικά Επιτελεία ένοπλων Δυνάμεων, 
καθώς και στις προβλεπόμενες από ειδικές διατάξεις 
Κρατικές Υπηρεσίες ή άλλους Δημόσιους φορείς των 
Υπουργείων». 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας, Αιγαίου και Νησι¬ 
ωτικής Πολιτικής αναθέτουμε τη δημοσίευση και εκτέ¬ 
λεση του παρόντος. 

Αθήνα, 28 Ιανουάριου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ, 

ΟΙΚΟΝΟΜΙΚΩΝ ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

ΙΩΑΝΝΗΣ ΠΑΠΑΘΑΝΑΣΙΟΥ ΑΝΑΣΤΑΣΗΣ ΠΑΠΑΛΗΓΟΥΡΑΣ 




572 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐίρ://νννννν·6ΐ.αΓ - ί-ιτιειΙ: νν?Ι)ΐτΐ35ΐ6Γ.8ί(ή)6ΐ.αΓ 






























